Organisasjonen ble planlagt etter at mange mottakere av uførepensjon fikk pensjonen sin endret som følge av uførereformen. 26. desember 2014 startet arbeidet med å danne en organisasjon for uføre. Navnet ble foreslått av Randi A. Pettersen og ble bestemt etter en avstemning. Selve stiftelsesmøtet for organisasjonen ble holdt i lukket form på internett 7. januar 2015, der Laila Sandbekk ble valgt som leder.